दूसरा भगोड़ा भी घर में, ग़लती भी मान ली...  
एनडीटीवी ने फिरोज़ अब्दुल रशीद ख़ान को खोज निकाला है। फिरोज़ अब्दुल रशीद ख़ान मुंबई की आर्थर रोड जेल में बंद है।
एनडीटीवी ने फिरोज़ अब्दुल रशीद ख़ान को खोज निकाला है। फिरोज़ अब्दुल रशीद ख़ान मुंबई की आर्थर रोड जेल में बंद है।   रशीद ख़ान का नाम उन 50 मोस्ट वांटेड लोगों की सूची में है जिन्हें भारत ने पाकिस्तान को सौंपी है।   फिरोज़ अब्दुल रशीद ख़ान 1993 के मुंबई धमाकों के आरोप में जेल में बंद है। इससे पहले वज़हुल क़मर को भी मुंबई में ही खोज निकाला था। जिस पर गृह मंत्रालय ने सफाई दी थी कि मुंबई पुलिस और आईबी की गलती से ऐसा हो गया।   मगर एनडीटीवी इंडिया की रिपोर्टर रश्मि राजपूत ने फिरोज़ अब्दुल रशीद ख़ान को खोज निकाला। रात आठ बजे जब इस ख़बर को एनडीटीवी इंडिया और एनडीटीवी 24x7 ने ब्रेक किया तो गृह मंत्रालय और सीबीआई के फोन घनघनाने लगे।   कभी कहा जाने लगा कि मोस्ट वांटेड की सूची में एक और नाम में गडबड़ी तो है मगर पता नहीं यह शख्स फिरोज अब्दुल रशीद खान है या नहीं। फिर यह कहा जाने लगा कि नाम और शक्ल तो वही है मगर केस नंबर अलग है। धीरे−धीरे जब हम अपनी इस खबर पर आश्वस्त होते चले गए तो बाद में सीबीआई और गृह मंत्रालय दोनों दफ्तरों से कहा जाने लगा कि हमारी ख़बर सही है।  इससे पहले कमर वज़हुल का नाम भी सामने आया था। गृह मंत्रालय ने कहा है कि इस मामले में सीबीआई से गलती हुई है।   सीबीआई के अफसर फिरोज़ अब्दुल रशीद ख़ान का नाम 50 मोस्ट वॉन्टेड की लिस्ट से हटाना भूल गए। वैसे सीबीआई के सूत्र इस मामले में कसूरवार पाए जाने वाले अफसरों पर कार्रवाई करने की बात कह रहे हैं।   इस बीच कांग्रेस के नेता दिग्विजय सिंह ने गृह मंत्री पी चिदंबरम से सफाई देने के लिए कहा।